text: স্ক্রল.ইনকে দেওয়া একটি সাক্ষাৎকারে তিনি বলেন, "সুপ্রিম কোর্ট এখন একটা নজিরবিহীন সমস্যার মধ্যে দিয়ে যাচ্ছে এবং এর জন্য একটি নজিরবিহীন সমাধানসূত্র দরকার।" বিদ্রোহী বিচারপতিদের সঙ্গে কথাবার্তা বলেছেন কংগ্রেস নেতা তথা আইনজীবী কপিল সিবাল। তবে এই ব্যাপারে চূড়ান্ত সিদ্ধান্ত নিতে পারেন কংগ্রেস সভাপতি রাহুল গান্ধী। 'জাজেস এনকোয়ারি অ্যাক্ট' অনুযায়ী দু'টি কারণে কোনো বিচারপতিকে ইমপিচমেন্ট প্রস্তাবের মাধ্যমে সরিয়ে দেওয়া যেতে পারে- অযোগ্যতা এবং অসদাচরণ। এই প্রস্তাব পেশ করার জন্য রাজ্যসভার ৫০ জন এবং লোকসভার ১০০ জন সদস্যের সমর্থন প্রয়োজন। এর পরে সুপ্রিম কোর্টের এক বিচারপতি, কোনো এক হাইকোর্টের প্রধান বিচারপতি এবং এক আইনজ্ঞকে একটি কমিটি তৈরি হবে। এর পরে লোকসভা এবং রাজ্যসভার দুই-তৃতীয়াংশ সদস্যের সমর্থন নিয়ে ইমপিচমেন্ট প্রস্তাবটি পাশ করা যেতে পারে। তবে এই ব্যাপারে আগে বাকি বিরোধী দলের সঙ্গে রাহুল গান্ধী কথা বলবেন বলে জানিয়েছেন ওই প্রবীণ কংগ্রেস নেতা। ]]>